অপরদিকে বিস্ফোরক দ্রব্য আইনে দায়ের করা মামলায় সিরাজগঞ্জ সদর থানা যুবদলের সাংগঠনিক সম্পাদক সুলতান মাহমুদকে গ্রেফতার করা হয়েছে। বৃহস্পতিবার রাতে সদর উপজেলার দিয়ার পাচিল বাজার এলাকা থেকে তাকে পুলিশ গ্রেফতার করে। সে সদর উপজেলার খোকশাবাড়ি ইউনিয়নের দিয়ার পাচিল এলাকার মৃত ময়না শেখের ছেলে। সদর থানার ভারপ্রাপ্ত কর্মকর্তা হেলাল উদ্দিন জানান, সুলতানের বিরুদ্ধে পরোয়ানা থাকায় তাকে গ্রেফতার করা হয়েছে। এদিকে, যুবদল নেতা সুলতানের গ্রেফতারের নিন্দা জানিয়ে তার মুক্তি দাবি করেছেন জেলা যুবদলের সভাপতি আবু সাঈদ সুইট ও সাধারণ সম্পাদক মির্জা আব্দুল জব্বার বাবু।